KUNSILL TAL-UNJONI EWROPEA STQARRIJA GĦALL-ISTAMPA L-2936 laqgħa tal-Kunsill Ġustizzja u Affarijiet Interni Lussemburgu, 6 ta' April 2009 Is-Sur Jiří POSPÍŠIL Ministru tal-Ġustizzja tar-Repubblika Ċeka Is-Sur Ivan LANGER Ministru tal-Intern tar-Repubblika Ċeka Riżultati Prinċipali tal-Kunsill Il-Kunsill laħaq qbil dwar approċċ ġenerali għal Deċiżjoni Qafas dwar il-prevenzjoni u r- riżoluzzjoni ta' konflitti ta' ġurisdizzjoni fi proċedimenti kriminali. Il-Ministri tal-Ġustizzja kellhom l-ewwel skambju ta' fehmiet dwar proposti ġodda bl-għan li jżidu l-isforzi fil-ġlieda kontra l-abbuż sesswali u l-isfruttar tat-tfal u t-traffikar tal-bnedmin. Fil-qasam tal-migrazzjoni legali, il-Ministri tal-Intern komplew bl-eżami ta' strument futur li jistabbilixxi permess uniku u ġabra komuni ta' drittijiet għal ħaddiema barranin fl-UE. Huma ħadu nota tal-eżitu taż-żjara li saret minn delegazzjoni tal-UE fl-Amministrazzjoni ġdida tal- Istati Uniti f'Washington f'Marzu 2009. Mingħajr dibattitu, il-Kunsill adotta deċiżjoni li tittrasforma l-Uffiċċju Ewropew tal-Pulizija (magħruf bħala Europol) f'aġenzija tal-UE. Il-mandat tal-Europol qed jiġi estiż ukoll għal kull reat transkonfini sabiex tiġi ffaċilitata assistenza għall-Istati Membri f'investigazzjonijiet kriminali transkonfini. Inħatar direttur ġdid tal-Europol b'unanimità. Fil-qasam tal-ambjent, il-Kunsill adotta formalment l-atti legali varji li jikkonfiguraw il-pakkett dwar il-klima u l-enerġija. Huwa adotta wkoll mingħajr diskussjoni pjan ta' rkupru tat-tonn fl-Atlantiku tal-Lvant u l- Mediterran. PUNTI LI ĠEW DISKUSSI KOOPERAZZJONI EUROPOL/RUSSJA DWAR L-ISKAMBJU TA' INFORMAZZJONI ………. PUNTI OĦRAJN LI ĠEW APPROVATI ĠUSTIZZJA U AFFARIJIET INTERNI Kumpens lil vittmi ta' dannu kkawżat minn ajruplan u kkawżat minn atti ta' indħil kontra l-liġi ……………………. Kooperazzjoni fil-prevenzjoni u l-ġlieda kontra l-kriminalità……………………………………………………………………. – Ftehimiet tal-UE dwar eżenzjoni mill-viża għal żjarat qosra ma' pajjiżi terzi………………………………………………. 21 1 (cid:121) Meta dikjarazzjonijiet, konklużjonijiet jew riżoluzzjonijiet ikunu ġew adottati formalment mill-Kunsill, dan ikun indikat fl-intestatura tas-suġġett ikkonċernat u t-test jitqiegħed bejn il-virgoletti. (cid:121) Id-dokumenti li r-referenzi tagħhom jingħataw fit-test qegħdin fis-sit ta' l-Internet tal-Kunsill (cid:121) Atti adottati b'dikjarazzjonijiet għall-minuti tal-Kunsill li jkunu jistgħu jinħarġu għall-pubbliku huma indikati b'asterisk; dawn id-dikjarazzjonijiet qegħdin fuq is-sit ta' l-Internet tal-Kunsill imsemmi hawn fuq jew jistgħu jinkisbu mill-Uffiċċju ta' l-Istampa. RELAZZJONIJIET ESTERNI POLITIKA TAL-KUMMERĊ POLITIKA TAL-IŻVILUPP Miżuri ta' anti-dumping - ħbula tal-azzar u kejbils - Prodotti tal-ħadid fondut …………………………………………….. Ftehim UE/Afrika t'Isfel dwar il-kummerċ u l-iżvilupp - Protokoll dwar it-tkabbir tal-UE……………………………. Ftehimiet ta' sħubija ekonomika mal-pajjiżi tal-AKP - Djalogu f'livell għoli ………………………………………………. Il-Konvenzjoni ta' Stokkolma dwar Pollutanti Organiċi Persistenti …………………………………………………………… 26 Il-Gvernijiet ta' l-Istati Membri u l-Kummissjoni Ewropea kienu rappreżentati kif ġej: PARTEĊIPANTI Belġju: Is-Sur Jean DE RUYT Franza: Is-Sinjura Rachida DATI Rappreżentant Permanenti Ministru tal-Intern Ministru tal-Ġustizzja Ministru tal-Intern Ministru Federali tal-Intern Ministru tal-Ġustizzja Ministru tal-Intern Ministru għar-Refuġjati, l-Immigrazzjoni u l-Integrazzjoni Ministru tal-Istat fid-Dipartiment tal-Affarijiet Komunitarji, Ruruali u l-Gaeltacht, fid-Dipartiment tal- Edukazzjoni u x-Xjenza, u fid-Dipartiment tal-Ġustizzja, l-Ugwaljanza u r-Riforma tal-Liġi (b'responsabbiltà speċjali għall-Politika ta' Integrazzjoni) Segretarju Ġenerali, Ministeru tal-Intern Segretarju Ġenerali, Ministeru tal-Intern Segretarju tal-Istat għall-Ġustizzja Segretarju tal-Istat għall-Immigrazzjoni u l-Emigrazzjoni Għassies tas-Siġilli, Ministru tal-Ġustizzja Ministru tal-Ġustizzja Segretarju tal-Istat għall-Intern Ministru tal-Ġustizzja u l-Ordni Pubbliku Ministru tal-Intern Segretarju Parlamentari, Ministeru tal-Intern Viċi Segretarju tal-Istat, Ministeru tal-Ġustizzja Segretarju tal-Istat, Ministeru tal-Ġustizzja Ministru tal-Ġustizzja, Ministru tat-Teżor u l-Baġit Ministru responsabbli għall-Affarijiet Barranin u l- Immigrazzjoni Ministru tal-Ġustizzja u l-Infurzar tal-Liġi Segretarju tal-Istat (b'responsabbiltà speċjali), Ministeru tal-Ġustizzja u l-Infurzar tal-Liġi Ministru tal-Ġustizzja u l-Intern Rumanija: Is-Sur Dan NICA Is-Sur Gabriel TANASESCU Slovakkja: Is-Sur Robert KALIŇÁK Is-Sinjura Anna VITTEKOVA Finlandja: Is-Sinjura Tuija BRAX Is-Sur Antti PELTTARI Ministru tal-Ġustizzja Ministru Federali tal-Ġustizzja Ministru Federali tal-Intern Ministru tal-Ġustizzja Viċi Segretarju tal-Istat, Ministeru tal-Intern u l- Amministrazzjoni Ministru tal-Intern Segretarju tal-Istat, Ministeru tal-Ġustizzja Viċi Prim Ministru, Ministru tal-Intern Segretarju tal-Istat, Ministeru tal-Ġustizzja Segretarju tal-Istat, Ministeru tal-Ġustizzja Viċi Prim Ministru u Ministru tal-Intern Segretarju tal-Istat, Ministeru tal-Ġustizzja Ministru tal-Ġustizzja Segretarju tal-Istat, Ministeru tal-Intern Ministru tal-Ġustizzja Ministru tal-Migrazzjoni Ministru tal-Istat għall-Fruntieri u l-Immigrazzjoni Sotto-Segretarju Parlamentari tal-Istat, Ministeru tal- Ġustizzja Ministru tas-Sigurtà Komunitarja (Gvern Skoċċiż) Kummissjoni: Is-Sur Jacques BARROT Viċi-President PUNTI LI ĠEW DISKUSSI KONFLITTI TA' ĠURISDIZZJONI FI PROĊEDIMENTI KRIMINALI Il-Kunsill laħaq qbil dwar approċċ ġenerali għal Deċiżjoni Qafas dwar il-prevenzjoni u r- riżoluzzjoni ta' konflitti ta' ġurisdizzjoni fi proċedimenti kriminali (5208/09). Il-qbil dwar l-approċċ ġenerali (qbil bi stennija tal-opinjoni tal-Parlament Ewropew) segwa dibattitu li ffoka fuq kwistjonijiet pendenti bħal: ir-rwol tal-Eurojust fit-trattament ta' każijiet fejn l- awtoritajiet kompetenti ma setgħux jilħqu kunsens; l-interazzjoni mar-regoli tal-liġi ta' kompetizzjoni tal-Komunità Ewropea, u l-perijodu ta' implimentazzzjoni għal-leġislazzjoni ġdida. F'konformità mad-diskussjonijiet ministerjali fis-27 ta' Frar 2009, l-ambitu tal-istrument ġie ristrett għal sitwazzjonijiet fejn l-istess persuna/i tkun/ikunu soġġett(i) għal proċedimenti kriminali paralleli fi Stati Membri differenti fir-rigward tal-istess fatti, li jista' jwassal għal ksur tal-prinċipju "ne bis in idem". Id-Deċiżjoni Qafas fiha l-miżuri li ġejjin: proċedura biex jiġi stabbilit kuntatt bejn l-awtoritajiet kompetenti ta' Stati Membri, bil- ħsieb li tikkonferma l-eżistenza ta' proċedimenti kriminali paralleli fir-rigward tal-istess fatti li jinvolvu l-istess persuna/i; regoli dwar l-iskambju ta' informazzjoni, permezz ta' konsultazzjonijiet diretti, bejn l- awtoritajiet kompetenti ta' żewġ Stati Membri jew aktar li qed imexxu proċedimenti kriminali paralleli, bil-ħsieb li jintlaħaq kunsens dwar xi soluzzjoni effettiva mmirata li tevita l-konsegwenzi avversi li jinħolqu minn tali proċedimenti. Id-Deċiżjoni Qafas ma taffettwax id-dritt tal-individwi li jargumentaw li għandhom jiġu mħarrka f'ġurisdizzjoni tagħhom jew xi oħra, jekk tali dritt jeżisti fil-liġi nazzjonali. Din il-proposta hija inizjattiva konġunta mressqa mir-Repubblika Ċeka, il-Polonja, is-Slovenja, is- Slovakkja u l-Isvezja f'Jannar li għadda. Il-Kunsill kellu l-ewwel skambju ta' fehmiet dwar abbozz ta' Deċiżjoni Qafas tal-Kunsill bl-għan li jtejjeb il-ġlieda kontra l-abbuż sesswali u l-isfruttament sesswali tat-tfal (8150/09). Id-dibattitu segwa preżentazzjoni tal-Kummissjoni dwar din il-proposta fil-25 ta' Marzu 2009. L-Istati Membri qablu li jsaħħu l-inizjattivi u l-miżuri għal ġlieda kontra dawn ir-reati. Il-proposta ġdida, li hija maħsuba biex tissostitwixxi d-Deċiżjoni Qafas 2004/68/ĠAI, tkopri l- prijoritajiet ewlenin li ġejjin li jirrelataw ma': liġi kriminali:il-forom serji ta' abbuż u sfruttament sesswali li attwalment mhux koperti mil-leġislazzjoni tal-UE jkunu kriminalizzati; użu ta' teknoloġiji ġodda: il-forom ġodda ta' abbuż u sfruttament sesswali ffaċilitati mill- użu tal-Internet jkunu kriminalizzati, bħal "grooming" (is-solleċitazzjoni tat-tfal fuq l- Internet għall-finijiet sesswali); investigazzjoni kriminali u bidu ta' proċedimenti: jiġu introdotti numru ta' dispożizzjonijiet biex jassistu fl-investigar tar-reati u biex jitressqu akkużi, fin-nuqqas ta' rapport mill-vittma minorenni; prosekuzzjoni ta' reati mwettqa barra mill-pajiż: jiġu r-regoli dwar il-ġurisdizzjoni sabiex jiġi żgurat li dawk li jabbużaw jew jisfruttaw it-tfal sesswalment mill-UE jiffaċċjaw il- prosekuzzjoni ukoll jekk iwettqu r-reati tagħhom f'pajjiż li mhux fl-UE; protezzjoni ta' vittmi: jiġi żgurat li tfal abbużati jkollhom aċċess faċli għal rimedji legali u li ma jsofrux bħala riżultat tal-parteċipazzjoni tagħhom fi proċedimenti kriminali; prevenzjoni ta' reati: programmi speċjali li għandhom jiġu implimentati fl-UE kollha u mekkaniżmi li għandhom jiġu adottati biex jiġi bblukkat l-aċċess għal siti web li jkun fihom pornografija tat-tfal. TRAFFIKAR TAL-BNEDMIN Il-Kunsill kellu l-ewwel skambju ta' fehmiet dwar abbozz ta' Deċiżjoni Qafas bl-għan li tissaħħaħ il- ġlieda kontra t-traffikar tal-bnedmin (8151/09). Id-dibattitu segwa preżentazzjoni tal-Kummissjoni dwar din il-proposta fil-25 ta' Marzu 2009. L-Istati Membri ntrabtu li jsaħħu l-inizjattivi u l-miżuri għall-ġlieda kontra dawn ir-reati. Il-proposta l-ġdida, li hija maħsuba biex tissostitwixxi d-Deċiżjoni Qafas 2002/629/ĠAI, għandha l- għan li ttejjeb l-istrumenti eżistenti użati fil-ġlieda kontra t-traffikar tal-bnedmin u biex jipprovdu appoġġ għall-vittmu, inkluż: definizzjoni tar-reat, ċirkostanzi aggravanti u pieni aktar ħorox; ġurisdizzjoni extraterritorjali li tippermetti l-prosekuzzjoni ta' ċittadini tal-UE għal reati mwettqa barra mill-pajjiż u li jintużaw għodod investigattivi bħas-smigħ ta' konversazzjonijiet fuq it-telefon u l-aċċess għal data finanzjarja; trattament speċjali tal-vittmi fi proċedimenti kriminali inkluż in-nuqqas ta' pieni tal-vittmi li jġorru l-konsegwenzi tal-attivitajiet kriminali; standard ogħla ta' protezzjoni u assistenza għall-vittmi. Huma previsti miżuri protettivi speċjali għat-tfal; miżuri preventivi bl-għan li jiskoraġġixxu t-talba li trawwem it-traffikar. Il-proposta l-ġdida tfittex li ssaħħaħ aktar l-impenn tal-Istati Membri għall-prevenzjoni u l-ġlieda tat-traffikar tal-bnedmin, li ta' spiss huma nisa u tfal. Il-proposta ser tikkontribwixxi għall- approssimazzjoni tal-leġislazzjoni nazzjonali f'dan il-qasam kif ukoll għat-titjib tal-infurzar internazzjonali tal-liġi u l-kooperazzjoni ġudizzjarja. Hija tkopri l-istrumenti legali kollha li jirregolaw id-deċiżjonijiet relatati mal-prosekuzzjoni, l- appoġġ għall-vittmi u l-monitoraġġ. Il-Kunsill ħa nota tal-konklużjonijiet li ntlaħqu mill-Presidenza dwar konferenza dwar il-protezzjoni ta' vittmi vulnerabbli u l-pożizzjoni tagħhom fi proċeduri kriminali, li saret fi Praga fis-17 u t-18 ta' Marzu 2009. Il-konklużjonijiet jinstabu f' 7855/1/09. PERMESS UNIKU U DRITTIJIET KOMUNI GĦAL ĦADDIEMA BARRANIN Il-Kunsill kellu dibattitu politiku dwar proposta li tistabbilixxi proċedura ta' applikazzjoni unika għal permess uniku għal ċittadini ta' pajjiżi terzi sabiex jgħixu u jaħdmu fi Stat Membru u ġabra komuni ta' drittijiet għal ħaddiema minn pajjiżi terzi li jkunu qed jgħixu legalment fi Stat Membru. L-iskambju ta' fehmiet iffoka prinċipalment fuq l-ambitu tad-direttiva u twettaq abbażi tat-test ta' kompromess tal-Presidenza. Il-Kunsill ta struzzjonijiet lill-korpi preparatorji teigħu biex ikomplu l- eżami tal-proposta bil-ħsieb li jiġu konklużi negozjati dwar id-direttiva malajr kemm jista' jkun. Din il-proposta tfittex li tissimplifika proċeduri għall-ammissjoni għall-iskop ta' impjieg, b'hekk jikkontribwixxu għal kontroll aħjar tal-immigrazzjoni. Għal dan il-għan, hija tipprovdi għal sistema ta' "punt ta' waqfa waħda" għal ċittadini ta' pajjiżi terzi li jixtiequ jgħixu u jaħdmu fi Stat Membru. Hija tipprevedi proċedura unika ta' applikazzjoni, b'hekk tissimplifika, tqassar u taċċellera l- proċedura, kemm għal min iħadddem kif ukoll għall-immigranti. Il-kondizzjonijiet skont liema ċ-ċittadin ta' pajjiż terz jista' jkollu aċċess mhumiex definiti fil-proposta u jibqgħu kwistjoni nazzjonali. Jekk jingħata, il-permess ta' residenza u tax-xogħol għandu jinħareġ fil-forma ta' dokument uniku. Il-"permess uniku" ser jadotta l-format uniformi eżistenti tal-UE għall- permessi ta' residenza. Meta jiġi rikonoxxut li ċittadini ta' pajjiżi terzi impjegati legalment jikkontribwixxu għall-ekonomija Ewropea bl-istess mod bħaċ-ċittadini tal-UE, il-proposta tagħti drittijiet soċjo-ekonomiċi bażiċi fuq l- isess livell bħaċ-ċittadini tal-UE. Trattament ugwali jinkludi l-kondizzjonijiet tax-xogħol, is-saħħa u s- sikurezza fuq il-post tax-xogħol, l-edukazzjoni, it-taħriġ vokazzjonali, ir-rikonoxximent tal-kwalifiki, is-sigurtà soċjali, l-esportazzjoni ta' pensjonijiet, eċċ. Il-proposta (14491/07), ippreżentata mill-Kummissjoni f'Ottubru 2007, kienet is-suġġett ta' dibattiti estensivi taħt Presidenzi preċedenti li wasslu għal livell sostanzjali ta' qbil dwar numru kbir ta' dispożizzjonijiet. Din teħtieġ unanimità fil-Kunsill. Il-Parlament Ewropew ta l-opinjoni tiegħu f'Novembru 2008. - Ħatra ta' direttur ġdid Il-Kunsill adotta deiċżjoni li taħtar lis-Sur Rob WAINWRIGHT (Renju Unit) bħala direttur ġdid tal-Europol għal perijodu ta' erba' snin. Is-Sur WAINWRIGHT ser jissostitwixxi lis-Sur Max-Peter RATZEL (Ġermanja), li l-mandat tiegħu bħala direttur tal-Europol jiskadi fil-15 ta' April 2009. - Stabbiliment tal-Europol bħala aġenzija tal-UE Mingħajr diskussjoni, il-Kunsill adotta deċiżjoni li tistabbilixxi l-Uffiċċju Ewropew tal-Pulizija, magħruf bħala l-Europol, li taħtu l-Europol isir aġenzija Komunitarja mill-1 ta' Jannar 2010 (8706/3/08). Il-bidla fl-istatus, li ssegwi qbil politiku milħuq mill-Kunsill f'April 2008, hija mmirata li ttejjeb il- funzjonament operattiv u amministrattiv tal-Europol. Id-deċiżjoni testendi wkoll il-mandat tal-Europol għal kriminalità serja li mhjiex strettament relatata mal-kriminalità organizzata bil-ħsieb li jiġi ffaċilitat l-appoġġ pprovdut mill-Europol lill-Istati Membri biex jassistihom f'investigazzjonijiet kriminali transkonfini fejn l-involviment ta' kriminalità organizzata ma jkunx jidher mill-bidu. L-Europol ser jiġi ffinanzjat mill-baġit ġenerali tal-UE. Ir-rwol tal-Parlament Ewropew fil-kontroll ta' l-Europol ser jiżdied ukoll, u s-superviżjoni demokratika tal-Europol fil-livell Ewropew ser tissaħħaħ. Gew inklużi numru ta' dispożizzjonijiet transitorji sabiex tiġi żgurata transizzjoni mingħajr problemi. L-Uffiċċju Ewropew tal-Pulizija (Europol) inħoloq fl-1995 abbażi ta' Konvenzjoni bejn l-Istati Membri. Huwa għandu s-sede tiegħu f'The Hague, fl-Olanda. KOOPERAZZJONI EUROPOL/RUSSJA DWAR L-ISKAMBJU TA' INFORMAZZJONI Il-Kunsill kellu skambju ta' fehmiet dwar il-possibbiltà li l-Europol ikun awtorizzat jidħol f'negozjati mar-Russja bil-ħsieb li jiġi konkluż ftehim operattiv ta' kooperazzjoni. Huwa qabel li jinkludi din il-kwistjoni fuq l-aġenda tal-laqgħa tat-Trojka Ministerjali li jmiss f'Kaliningrad f'Mejju. Fl-2003, il-Kunsill approva ftehim bejn ir-Russja u l-Europol li ma jinkludix l-iskambju ta' data personali. Fl-2000, il-Kunsill żied lir-Russja mal-lista ta' pajjiżi terzi u u korpi mhux relatati mal-UE li magħhom id-Direttur tal-Europol jista' jibda negozjati għall-konklużjoni ta' ftehimiet. KUMITAT IMĦALLAT Fil-marġini tal-Kunsill, il-Kumitat Imħallat (il-pajjiżi tal-UE u l-Islanda, Liechtenstein, in-Norveġja u Svizzera) ħa nota tal-istat attwali rigward it-tieni ġenerazzjoni tas-Sistema ta' Informazzjoni ta' Schengen "SIS II", b'segwitu tal-konklużjonijiet adottati mill-Kunsill fis-26 ta' Frar 2009 (6896/09). Fil-qafas tas-SIS, il-Ministri tal-Kumitat Imħallat ddiskutew konklużjonijiet dwar l-iżvilupp tal- Uffiċji ta' SIRENE1. Dawn il-konklujonijiet ġew adottati llum mill-Kunsill (8107/09). Il-Kumitat Imħallat kien infurmat mill-Presidenza u l-Kummissjoni dwar l-istat attwali fir-rigward tal-iskjerament tas-Sistema ta' Informazzjoni dwar il-Viża (VIS). Huwa ħa nota wkoll tal-informazzjoni b'segwitu għat-tneħħija tal-kontrolli fl-Isvizzera fiż-żona ta' Schengen fid-29 ta' Marzu 2009. Il-kontrolli tal-fruntieri interni fl-Isvizzera tneħħew fit-12 ta' Diċembru 2008. Il-Kumitat Imħallat kien infurmat dwar kwistjonijiet relatati ma' Schengen wara ż-żjara tal-Viċi- President Barrot u l-Ministru tal-Intern Ċek Langer fl-Istati Uniti fis-16 u s-17 ta' Marzu 2009. Il-Ministri tal-Intern tal-Kumitat Imħallat kellhom skambju ta' fehmiet dwar il-kwistjoni ta' Gwantanamo. Fl-aħħar, il-Presidenza qassret id-dibattitu skont il-linji li ġejjin: "Il-Ministru Langer u l-Kummissarju Barrot irrapportaw lill-Ministri dwar iż-żjara ta' suċċess f'Washington. L-Istati Uniti pprovdiet informazzjoni lill-UE u, abbażi ta' din, tista' tavvanza l- ħidma. SIRENE hija l-akronimu għal Supplementary Information Request at the National Entry u tissottolinja l-kompiti ewlenin tal-"Uffiċċji ta' SIRENE" stabbiliti fl-Istati kollha ta' Schengen. L-Uffiċċji ta' SIRENE jipprovdu informazzjoni supplimentari dwar l-allerti u jikkoordinaw miżuri fir-rigward ta' allerti fis-Sistema ta' Informazzjoni ta' Schengen (SIS). Fis-Summit UE/Stati Uniti fi Praga fil-5 ta' April, il-President Obama talab għall-assistenza tal-UE dwar l-għeluq ta' Guantanamo fil-forma ta' qafas ta' appoġġ tal-UE biex jiġu ristabbiliti ex- priġunieri. Il-Ministri qablu li jaħdmu għal rispons tal-UE għall-għeluq ta' Gwantanamo. Id-deċiżjonijiet biex jiġu aċċettati priġunieri għandhom jittieħdu fuq bażi ta' każ b'każ u għandhom ikunu l-kompetenza esklussiva tal-Istat Membru li jilqagħhom. L-Istati Membri ser jivvalutaw indipendentement mill-Istati Uniti r-riskju li jintlaqa' priġunier partikolari abbażi inter alia ta' informazzjoni komprensiva u l-intelligence li tkun waslet mill-Istati Uniti. Bħala riżultat tar-regoli ta' Schengen, deċiżjoni li jiġi aċċettat ex priġunier minn Stat Membru wieħed għandha tkun rilevanti għall-Istati Membri l-oħrajn. Għaldaqstant hija meħtieġa l- konsultazzjoni u l-kondiviżjoni ta' informazzjoni bejn l-Istati Membri. L-Islanda, in-Norveġja u l- Isvizzera għandhom jiġu assoċjati. Għall-ewwel darba, il-Ministri kellhom diskussjoni mas-sħab ta' Schengen dwar din il-kwistjoni. Il-Ministri taw kompitu lill-Kumitat tar-Rappreżentanti Permanenti (COREPER) biex jippreżentaw proposta dwar qafas tal-UE li skontu l-Istati Membri jistgħu jaċċettaw priġunieri. Il-COREPER ser iqis ukoll kwistjonijiet oħrajn miftuħa bħall-Memorandum ta' Ftehim possibbli mal-Istati Uniti. L-għeluq ta' Gwantanamo u l-assistenza tal-UE jippermettu ż-żewġ naħat biex iwittu t-triq għat- tisħiħ ta' kooperazzjoni kontra t-terroriżmu u l-ġustizzja u l-affarijiet interni fil-futur." AFFARIJIET OĦRA Ġustizzja Elettronika: ħarsa ġenerali tal-fondi disponibbli tal-UE Il-Kummissjoni għarrfet lill-Kunsill bis-sitwazzjoni attwali dwar il-fondi tal-UE disponibbli għall- proġett tal-ġustizzja elettronika. It-tnedija tal-portal tal-ġustizzja elettronika hija skedata għal Diċembru 2009. Kriżi finanzjarja: "x'jista' jsir fil-qasam tal-ġustizzja?" Fir-rigward tar-rispons għall-kriżi finanzjarja, il-Kunsill ħa nota tal-informazzjoni pprovduta mill- Presidenza u Stati Membri oħrajn dwar il-miżuri leġislattivi u mhux leġislattivi u azzjonijiet oħrajn li ttieħdu fil-qasam tal-ġustizzja biex jiġu adattati strumenti rilevanti għas-sitwazzjoni ġdida, kif ukoll biex ikunu miġġielda xi aspetti negattivi tal-kriżi ekonomika. Konferenza dwar is-suċċessjoni u t-testmenti fl-Ewropa Il-Presidenza infurmat lill-Kunsill bit-tħejjijiet għal konferenza dwar is-suċċessjoni u t-testmenti fl- Ewropa, li ser issir fi Praga fl-20 u l-21 ta' April 2009. Informazzjoni dwar il-laqgħa ministerjali tal-G8 dwar Ġustizzja u Affarijiet Interni Il-Kunsill ħa nota tal-informazzjoni pprovduta mid-delegazzjoni Taljana dwar il-laqgħa ministerjali li ġejja tal-G-8, li ser issir f'Ruma mit-28 sat-30 ta' Mejju 2009. Iż-żjara tad-delegazzjoni tal-UE f'Washington fis-16 u s-17 ta' Marzu Il-Kunsill kien infurmat mill-Viċi President tal-Kummissjoni J. Barrot u l-Ministru tal-Intern Ċek I. Langer dwar l-eżitu tal-laqgħa mal-Amministrazzjoni tal-Istati Uniti. Il-laqgħa kienet opportunità biex jiġu diskussi kwistjonijiet ta' interess reċiproku, li inkludew il-programm ta' eżenzjoni mill- viża u materji dwar il-fruntieri u l-migrazzjoni, l-użu ta' teknoloġiji moderni, l-istat tar-ratifika tal- ftehimiet reċiproċi dwar l-assistenza legali u l-estradizzjoni, id-data tar-Rekord tal-Ismijiet tal- Passiġġieri minn trasportaturi tal-ajru u l-għeluq taċ-ċentru ta' Guantanamo. Iż-żewġ naħat qablu dwar l-utilità li tissaħħaħ il-kooperazzjoni fir-relazzjonijiet transatlantiċi. It-Tielet Forum Globali dwar il-migrazzjoni u l-iżvilupp Il-Kunsill ħa nota tal-informazzjoni pprovduta mid-delegazzjoni Griega dwar it-tħejjijiet għat-Tielet laqgħa tal-Forum li ser issir f'Ateni fit-2 u t-3 ta' Novembru 2009. Il-Forum Globali dwar il-migrazzjoni u l-iżvilupp huwa proċess konsultattiv intergovernattiv u informali miftuħ għall-Istati Membri u l-osservaturi kollha tan-Nazzjonijiet Uniti. Seduta pubblika: "Kuxjenza Ewropea u krimini tal-komuniżmu totalitarju: 20 sena wara" Il-Presidenza infurmat lill-Kunsill bis-seduta pubblika li saret fil-Parlament Ewropew fit-18 ta' Marzu 2009. PUNTI OĦRAJN APPROVATI ĠUSTIZZJA U AFFARIJIET INTERNI Konvenzjoni dwar Interessi Internazzjonali f'Apparat Mobbli Il-Kunsill adotta deċiżjoni li tapprova l-adeżjoni tal-Komunità Ewropea mal-Konvenzjoni dwar Interessi Internazzjonali fl-Apparat Mobbli (il-"Konvenzjoni ta' Cape Town") u mal-Protokoll tagħha dwar apparat użat fl-ajruplani (15013/08). Kumpens lil vittmi ta' dannu kkawżat minn ajruplan u kkawżat minn atti ta' indħil kontra l- liġi Il-Kunsill adotta deċiżjoni li tawtorizza lill-Kummissjoni biex tinnegozja ftehim multilaterali dwar kumpens lil vittmi terzi għal danni marbuta mal-ajruplan u kkawżati minn atti ta' indħil mhux legali jew minn riskju ġenerali. Żvilupp tal-Uffiċċji SIRENE fil-qafas tas-Sistema ta' Informazzjoni ta' Schengen - Konklużjonijiet tal-Kunsill Il-Kunsill adotta l-konklużjonijiet li ġejjin: '' Il-Kunsill, Waqt li jafferma mill-ġdid li s-SIS hija għodda ċentrali fl-iżgurar tal-kontrolli fuq il-persuni fil- konfini esterni u fiż-żieda tas-sigurtà u l-ġustizzja fiż-żona Schengen, Waqt li jieħu nota tal-analiżi tal-istatistika li turi li n-numru totali ta' allerti fis-SIS prattikament ittriplat fi tmien snin; u li n-numru ta' riżultati pożittivi żdied sostanzjalment, speċjalment minn meta ngħaqdu 10 Stati parteċipanti ġodda, Waqt li jirrikonoxxi li l-Istati Membri setgħu, madankollu, ikomplu jtejbu l-kontribut operattiv tas- SIS, waqt li ż-żieda fl-ammont ta' xogħol tal-Uffiċċji SIRENE relatat maż-żieda fin-numru tal- allerti u r-riżultati pożittivi fis-SIS kif ukoll ma' ħidmiet oħrajn (EAW, eċċ) għadha ma ġietx koperta minn żieda korrispondenti fin-numru tal-persunal; is-sitwazzjoni għandha impatt negattiv sostanzjali fuq il-kapaċità operattiva tas-SIRENE u għandha tiġi ttrattata mill-aktar fis possibbli, Waqt li jirrikonoxxi li fil-futur qrib aktar żieda fin-numru ta' allerti u riżultati pożittivi kif ukoll fl- ammont ta' ħidma tas-SIRENE għandha tittieħed fil-kont u għandhom jittieħdu miżuri rilevanti, Waqt li jissottolinja li t-taħriġ tal-operaturi SIRENE għandu jkun appoġġat fil-livell tal-UE sabiex jintlaħqu standards ta' kwalifiki komuni, Jilqa' l-kontribut konsiderevoli tas-Sistema ta' Informazzjoni ta' Schengen, inkluża l- kooperazzjoni SIRENE, fil-protezzjoni taż-żona mingħajr kontrolli fuq il-fruntieri interni, speċjalment fil-kuntest tat-tkabbir taż-żona Schengen; Jilqa' l-istatistika dwar l-allerti u r-riżultati pożittivi fis-Sistema ta' Informazzjoni ta' Schengen u jistieden lill-Grupp ta' Ħidma SIS/SIRENE biex jippreżentahom lill-Kunsill kull sena; Jappella lill-Istati Membri biex jieħdu passi sabiex itejbu aktar l-użu tas-Sistema ta' Informazzjoni ta' Schengen; Jinnota t-tkabbir sinifikanti fl-ammont ta' xogħol tal-Uffiċċji SIRENE u jappella lill-Istati Membri biex jieħdu miżuri adatti u fil-pront biex ilaħħqu ma' dan l-iżvilupp u biex tkun żgurata r-rapidità u l-kwalità għolja ta' kooperazzjoni bejn l-Uffiċċji SIRENE, speċjalment fil-qasam tal-persunal disponibbli; Jappoġġa bil-qawwa attitivitajiet li jistabbilixxu taħriġ komuni għall-operaturi SIRENE sabiex jinżammu standards professjonali għoljin." Sistema Ewropea ta' Informazzjoni ta' Rekords Kriminali (ECRIS) Il-Kunsill adotta deċiżjoni li tistabbilixxi Sistema Ewropea ta' Informazzjoni ta' Rekords Kriminali (ECRIS) (14571/08). Il-ħolqien tal-ECRIS jissupplimenta d-deċiżjoni qafas dwar l-iskambju ta' informazzjoni meħuda minn rekords kriminali bejn l-Istati Membri tal-UE adottata fis-26 ta' Frar 2009 (13017/08), billi tistabbilixxi l-pedament legali għall-iżvilupp ta' sistema deċentralizzata tat-teknoloġija tal- informazzjoni għall-iskambju ta' informazzjoni meħuda minn rekords kriminali. Din tistabbilixxi l-elementi ta' format standardizzat għal skambju elettroniku previst kif ukoll l- aspetti implimentattivi ġenerali u tekniċi tal-iskambju ta' informazzjoni. Ftehim ta' kooperazzjoni bejn l-EUROPOL u l-Iżrael Il-Kunsill adotta deċiżjoni li tawtorizza lid-direttur tal-Europol biex jidħol f'negozjati mal-Iżrael bil- ħsieb li jiġi konkluż ftehim operattiv ta' kooperazzjoni. Kooperazzjoni fil-prevenzjoni u l-ġlieda kontra l-kriminalità Il-Kunsill ħa nota tal-evalwazzjoni tal-implimentazzjoni tar-Rakkomandazzjoni tal-Kunsill dwar ftehimiet bejn il-pulizija, id-dwana u servizzi tal-infurzar tal-liġi speċjalizzati oħra fir-rigward tal- prevenzjoni u l-ġlieda kontra l-kriminalità. Fir-Rakkomandazzjoni tiegħu tas-27 ta' April 2006 l-Kunsill irrakkomanda lill-Istati Membri tal-UE biex itejbu l-kooperazjzoni bejn il-pulizija, id-dwana u l-awtoritajiet tal-infurzar tal-liġi speċjalizzati tagħhom fil-prevenzjoni u l-ġlieda kontra l-kriminalità, billi jistabbilixxu ftehimiet formali jew arranġamenti oħrajn f'livell nazzjonali. Il-Kunsill xtaq ikun infurmat fi żmien 3 snin bil-miżuri meħuda b'rispons għar-Rakkomandazzjoni (ara l-Ġurnal Uffiċjali tal-UE C 124 tal-25.5.2006, p. 1). Ftehimiet tal-UE dwar eżenzjoni mill-viża għal żjarat qosra ma' pajjiżi terzi Il-Kunsill adotta deċiżjonijiet li jawtorizzaw l-iffirmar ta' ftehimiet dwar eżenzjoni mill-viża għal żjarat qosra mal-Antigwa u Barbuda (7514/09), il-Baħamas (7522/09), il-Barbados (7518/09), il- Mawrizju (7520/09), Saint Kitts u Nevis (7528/09) u s-Seychelles (7526/09). Il-ftehimiet ser jiġu applikati fuq bażi proviżorja sakemm jiġu konklużi l-proċeduri għall- konklużjoni formali tagħhom. L-Irlanda u r-Renju Unit mhux ser ikunu marbuta b'dawn id-deċiżjonijiet jew soġġetti għall- applikazzjoni tagħhom, f'konformità mal-protokolli annessi għat-trattati tal-UE. RELAZZJONIJIET ESTERNI - Djalogu dwar id-Drittijiet tal-Bniedem - Konklużjonijiet tal-Kunsill Il-Kunsill adotta l-konklużjonijiet li ġejjin: Il-Kunsill ifakkar fil-konklużjonijiet tiegħu dwar il-Belarus mis-16 ta' Marzu 2009, fejn il- Kunsill stenna b'interess it-tnedija tad-Djalogu dwar id-Drittijiet tal-Bniedem mar- Repubblika tal-Belarus. Il-Kunsill jinnota li l-objettivi tad-djalogu dwar id-Drittijiet tal-Bniedem mar-Repubblika tal-Belarus huma min-naħa l-waħda biex fil-Belarus u fl-Unjoni Ewropea jitqajmu kwistjonijiet dwar id-drittijiet tal-bniedem, u min-naħa l-oħra, biex jiġu diskussi kwistjonijiet ta' interess reċiproku u biex jissaħħaħ id-djalogu dwar temi dwar id-drittijiet tal-bniedem f'fora multilaterali. Il-Kunsill iddeċieda li jniedi Djalogu Trojka stutturat dwar id-Drittijiet tal-Bniedem mar- Repubblika tal-Belarus. Id-djalogu għandu jsir tal-lanqas darba kull sena, b'laqgħat imlaqqa' alternattivament fir-Repubblika tal-Belarus u fl-Unjoni Ewropea." - Miżuri restrittivi Il-Kunsill adotta pożizzjoni komuni li testendi għal sena, sal-15 ta' Marzu 2010, il-miżuri restrittivi kontra ċerti uffiċjali tal-Belarus adottati fl-2006 u li tissospendi għal perijodu ta' disa' xhur, sal-15 ta' Diċembru 2009, l-applikazzjoni ta' restrizzjonijiet fuq l-ivvjaġġar imposti fuq ċerti uffiċjali tal- Belarus (7713/09). Il-miżuri huma intiżi biex iħeġġu l-adozzjoni u l-implimentazzjoni ta' miżuri konkreti oħrajn lejn id- demokrazija u r-rispett għad-drittijiet tal-bniedem u d-drittijiet fundamentali fil-Belarus. Il-Kunsill ser ikun qiegħed jikkontrolla s-sitwazzjoni fil-Belarus u jista' jqis il-possibbiltà li jneħħi l- miżuri restrittivi jew, jekk meħtieġ, li jerġa' japplika r-restrizzjonijiet fuq l-ivvjaġġar. POLITIKA TAL-KUMMERĊ Il-Kunsill adotta r-regolamenti: Miżuri ta' anti-dumping - ħbula tal-azzar u kejbils - Prodotti tal-ħadid fondut - li jemendaw ir-Regolament KE Nru 1858/2005 li jimponi dazju definittiv anti-dumping fuq l- importazzjonijiet ta' ħbula tal-azzar u kejbils li joriġinaw, inter alia, mill-Indja (7662/09); u li jemendaw ir-Regolament KE Nru 1212/2005 li jimponi dazju definittiv anti-dumping fuq l-importazzjonijiet ta' ċerti prodotti tal-ħadid fondut li joriġinaw mir-Repubblika tal-Poplu taċ-Ċina (7617/09). POLITIKA TAL-IŻVILUPP Mawritanja - Konsultazzjonijiet taħt il-ftehim AKP/UE Il-Kunsill adotta Deċiżjoni dwar il-konklużjoni ta' konsultazzjonijiet mal-Mawritanja taħt il-ftehim AKP/UE (7857/1/09). Aaktar dettalji jinsabu fl-istqarrija għall-istampa 8508/09. Ftehim UE/Afrika t'Isfel dwar il-kummerċ u l-iżvilupp - Protokoll dwar it-tkabbir tal-UE Il-Kunsill adotta Deċiżjoni li tapprova Protokoll addizzjonali għall-Ftehim dwar il-Kummerċ, l- Iżvilupp u l-Kooperazzjoni mal-Afrika t'Isfel, sabiex jittieħed kont tal-adeżjoni tal-Bulgarija u r- Rumanija mal-UE (16447/08). Ftehimiet ta' sħubija ekonomika mal-pajjiżi tal-AKP - Djalogu f'livell għoli Il-Kunsill ta l-approvazzjoni tiegħu biex tintbagħat ittra lill-President fil-kariga tas-Summit tal-AKP dwar il-ftehimiet ta' Sħubija Ekonomika (FSE) (8161/09). L-ittra ta' tweġiba ssegwi s-suġġeriment tal-President tal-Gana, u l-President attwali tas-Summit tal- AKP, biex isiru konsultazzjonijiet bejn l-AKP u l-Kapijiet ta' Stat u ta' Gvern dwar l-FSE. Il-Kunsill jikkondividi l-fehma li viżjoni globali dwar l-iżviluppi differenti f'livell reġjonali hija mixtieqa u jissuġġerixxi reviżjoni konġunta tal-aħjar mod kif wieħed ikollu dibattitu politiku f'laqgħat ta' livell għoli, li matulu jkun possibbli li jiġu aċċertati l-passi li jkun imiss biex ikun approfondit u aċċellerat aktar il-proċess tal-FSE. Is-sitt Summit tal-Istati tal-AKP seħħ f'Accra, il-Gana, f'Ottubru 2008. Reviżjoni tal-ftehim ta' Kotonù tal-AKP/UE - Bank Ewropew tal-Investiment Il-Kunsill adotta deċiżjoni dwar il-pożizzjoni li għandha tadotta l-Komunità fi ħdan il-Kunsill tal- Ministri AKP-UE fir-rigward ta' deċiżjoni biex jiġi rivedut l-Anness II tal-Ftehim ta' Sħubija AKP/UE ta' Cotonou (7279/09). Id-Deċiżjoni għandha l-għan li tiffaċilita s-self tal-Bank Ewropew tal-Investiment mir-riżorsi proprji lill-pajjiżi tal-AKP soġġett għal Pajjiżi Foqra bi Djun Kbar (HIPC) u għal inċentivi oħra dwar is-sostenibbiltà tad-dejn, f'konformità ma' dispożizzjonijiet simili diġà applikati permezz tal- Faċilità tal-Investiment. Tonn - Pjan ta' Rkupru* Il-Kunsill adotta Regolament dwar pjan multi-annwali għall-irkupru tat-tonn (Thunnus thynnus) fil- Lvant tal-Atlantiku u fil-Mediterran1 (7116/09+COR1 u 7598/1/09 REV1, 7598/1/09 REV1 ADD1 u ADD2). Il-pjan jittrasponi fil-liġi Komunitarja d-deċiżjonijiet meħuda fl-2008 mill-Kummissjoni Internazzjonali għall-Konservazzjoni tat-Tonn tal-Atlantiku (ICCAT), li fiha l-Komunità hija parti kontraenti. Il-pjan ta' irkupru jipprevedi: l-istabbiliment ta' pjani nazzjonali dwar is-sajd u l-attribuzzjoni ta' kwoti individwali għal bastimenti itwal minn 24 metru; l-iffriżar immedjat tal-kapaċità tas-sajd tal-flotot tal-UE fil-livelli tal-2007-2008 qabel l- istabbiliment ta' programmi biex titnaqqas din il-kapaċità; li jitnaqqas b'erba' xhur l-istaġun tas-sajd għal purse seines (15 ta' April-15 ta' Ġunju); Dan jemenda r-Regolament (KE) Nru 43/2009 u jirrevoka l-pjan preċedenti adottat f'Diċembru 2007 (Regolament (KE) Nru 1559/2007) projbizzjoni fuq l-użu ta' ajruplani jew ħelikopters għat-tfittxija tat-tonn; l-istabbiliment ta' kwoti speċifiċi għas-sajd sportiv u rikreattiv, attribwibbli lill-kwoti nazzjonali; projbizzjoni fuq it-trasferiment tat-tonn ġo farms mingħajr l-awtorizzazzjoni minn qabel tal-Istat tal-bandiera tal-bastiment tas-sajd; obbligu li jsiru reġistrazzjonijiet bil-vidjo disponibbli lil spetturi waqt attivitajiet ta' sajd u ta' farming; l-istabbiliment ta' qafas għal kontroll strett ta' operazzjonijiet konġunti ta' sajd. Prodotti mediċinali - Ċertifikat ta' protezzjoni supplimentari Il-Kunsill adotta verżjoni kodifikata tar-regolament dwar iċ- ċertifikat ta' protezzjoni supplimentari għal prodotti mediċinali (3602/09). Ir-regolament il-ġdid jissostitwixxi d-diversi atti inkorporati fir-Regolament KE Nru 1768/92, filwaqt li jippreżerva fis-sħiħ il-kontenut tagħhom. Pakkett Leġislattiv "Klima - Enerġija* Il-Kunsill approva l-pakkett leġislattiv klima-enerġija li fih miżuri għal kontra t-tibdil fil-klima u biex tkun promossa l-enerġija rinnovabbli. Il-pakkett huwa mfassal biex tinkiseb il-mira ġenerali ambjentali tal-UE ta' tnaqqis ta' 20% fil- gassijiet b'effett ta' serra u sehem ta' 20% fl-enerġija rinnovabbli fil-konsum totali ta' enerġija tal- UE sa l-2020. Għal aktar informazzjoni ara l-istqarrija għall-istampa 8434/09. Il-Konvenzjoni ta' Stokkolma dwar Pollutanti Organiċi Persistenti Il-Kunsill adotta deċiżjoni li tistabbilixxi l-pożizzjoni li għandha tiġi adottata f'isem il-Komunità Ewropea fir-rigward ta' proposti biex jiġu emendati l-Annessi A, B u C għall-Konvenzjoni ta' Stokkolma fir-raba' laqgħa tal-Konferenza tal-Partijiet, li ser issir f'Ġinevra fl-4 sat-8 ta' Mejju 2009. Il-Konvenzjoni ta' Stokkolma kienet adottata f'Mejju 2001. Il-Komunità Ewropea u l-Istati Membri tagħha huma partijiet għall-Konvenzjoni u d-dispożizzjonjijiet tagħha huma implimentati fil-liġi tal- UE bir-regolament 850/2004 dwar pollutanti organiċi persistenti u bir-regolament 689/2008 dwar l- esportazzjoni u l-importazzjoni ta' sustanzi kimiċi perikolużi.
Extracted from L-2936_laqg_a_tal-Kunsill___ustizzja_u_Affarijiet_Interni__Lussemburgu__6_ta__April_2009.pdf